
Esselamu alejkum we rahmetullahi we berekatuhu!


Kako osoba da postupi što se tiče posta? Osoba ima problema sa crijevima i kad posti dođe do zatvora stolice po cjeli mjesec i tako da muke muči cjeli ***[ramazan](https://pitajucene.com/search/ramaza/questions/ "Pretraži pitanja o ramazanu")***. Bolovi po dnu stomaka nadutost plus ***[abdest](https://pitajucene.com/search/Abdest/questions/ "Pretraži pitanja o abdestu")*** nemože očuvati niti jednu minutu. Nekad je znala dobiti proliv dok napasta i u kraćim danima. Šta u tom slučaju uraditi jer osoba ne osjeti slast posta i drugih ibadeta tokom ***[ramazana](https://pitajucene.com/search/ramaza/questions/ "Pretraži pitanja o ramazanu")*** samo bude koncentrisana na bolove i abdest?


* 
* 
* 
* 
* 
* 
* 

 
Postiti ili ne postiti?

Ve alejkumus selam…


Poštovani/a, smatrajte ovaj odgovor željom da vam se pomogne i olakša, nikako zvaničnom i obavezujućom fetvom.


Resulullah, savs, kaže; OLAKŠAVAJTE, NEMOJTE OTEŽAVATI!


Uistinu je ***[islam](https://pitajucene.com/search/islam/questions/ "Pretraži pitanja o Islamu")*** lahka i savršena ***[vjera](https://pitajucene.com/search/vjera/questions/ "Pretraži pitanja o vjeri")***. Vaše stanje, na osnovu gornjeg opisa, jeste stanje bolesnika. A, bolesnik je oslobođen posta.


Kada mu prođe bolest, napostiće propuštene dane. Ukoliko se ne nada ozdravljenju i poboljšanju stanja, onda neće napaštati. Ali će dati tzv.Fidju, ili otkup. Za svaki dan posta koji je propustio nahraniće jednog siromaha sa onoliko obroka koliko bi konzumirao da može postiti, dakle u toku ***[Ramazana](https://pitajucene.com/search/ramaza/questions/ "Pretraži pitanja o ramazanu")***.


To znači da će nahraniti 29 ili 30 siromaha svojom svakodnevnom hranom koju bi konzumirao u toku ramazanskog posta, ili jednog čovjeka sa tom hranom za 29 ili 30 dana, zavisi koliko traje ***[post](https://pitajucene.com/search/post/questions/ "Pretraži pitanja o postu")*** te godine. Može tu hranu pretvoriti u pare, ili preračunati, pa dati u parama.


Ukoliko je siromašan da ne može izvršiti ovu Fidju/otkup, onda sa takvog čovjeka spada obaveza i posta i Fidje…


Allah najbolje zna!


